jkorsvik/nowiki_second_scrape_merged huggingface dataset:
Operation Fulcrum

Operation Fulcrum var en serie på atomprøvesprengninger utført ved Nevada Test Site i 1976 og 1977. Denne operasjonen var etterfølgeren til Operation Anvil og forgjengeren til Operation Cresset.


== Liste over individuelle tester ==


== Referanser ==
Operation Fusileer

Operation Fusileer var en serie på 17 atomprøvesprengninger utført ved Nevada Test Site i 1983 og 1984. Denne operasjonen var etterfølgeren til Operation Phalanx og forgjengeren til Operation Grenadier.


== Liste over individuelle tester ==


== Referanser ==
Operation Grenadier

Operation Grenadier var en serie på 17 atomprøvesprengninger utført ved Nevada Test Site i 1984 og 1985. Denne operasjonen var etterfølgeren til Operation Fusileer og forgjengeren til Operation Charioteer.


== Liste over individuelle tester ==


== Referanser ==
Anscombes kvartett

Anscombes kvartett er fire datasett som har like statistiske egenskaper, men som er veldig ulike i grafisk fremstilling. Hvert datasett består av elleve (x,y) punkter. Statistikeren Francis Anscombe lagde de fire datasettene i 1973 for å illustrere både verdien av grafiske fremstillinger og hvordan ekstreme enkeltdata påvirker resten av datasettet.

Alle de fire datasettene har følgende egenskaper:
Operation Grommet

Operation Grommet var en serie på 34 atomprøvesprengninger utført ved Nevada Test Site i 1971 og 1972, inkludert én i Alaska i 1971. Denne operasjonen var etterfølgeren til Operation Emery og forgjengeren til Operation Toggle.En av disse testene var  Cannikin, den største underjordiske detonasjonen utført av USA, ved Amchitka, Alaska, den 6. november, med en sprengkraft «mindre enn 5 megatonn».


== Liste over individuelle tester ==


== Referanser ==
Dobbeltskrog

Betegnelsen dobbeltskrog kan brukes både om båttypen katamaran som har to parallelle smale skrog i stedet for ett enkelt, og om at nyere skip som skal føre last som kan forurense har et «indre skrog» til last og et ytre som kan ta mot skader ved havari eller ublide møter med kaier uten at eventuell sprekk medfører at last lekker ut.
Katamaranskrog er i dag vanlige for hurtiggående rutebåter og tildels for havgående regattaseilbåter, mens tankskip med enkelt forhudet skrog er i ferd med å bli faset ut.
Solprisen

Solprisen er en hederspris som siden 1987 har blitt delt ut av Solfesten på Rjukan, til personer som «gjennom sitt virke og sin væremåte har vært med på å spre solskinn og glede til det norske folk».
Siden 2019 kåres Solprisvinneren av fylkespolitikerne i Vestfold og Telemark, ut fra en nominert liste og på individuelt grunnlag. Fram til 2019 var det fylkespolitikerne i Telemark som valgte Solprisvinnerne.


== Vinnere av Solprisen ==
1987: Lillebjørn Nilsen (første prisvinner)
1988: Erling Stordahl
1989: Arve Tellefsen
1990: Yngvar Numme
1991: Dissimilis
1992: Arthur Arntzen («Oluf»)
1993: Alf Tande Petersen
1994: Aud Schønemann
1995: Hege Schøyen og Øivind Blunck
1996: Erik Bye
1997: Kjell Aukrust
1998: Nils Arne Eggen
1999: Anne Cath. Vestly
2000: Odd Børretzen
2001: Wenche Foss
2002: Arne Hjeltnes
2003: Halvdan Sivertsen
2004: Sven Nordin
2005: Wenche Myhre
2006: Åge Aleksandersen
2007: Trond Kirkvaag
2008: Øystein Sunde
2009: Jo Nesbø
2010: Jahn Teigen
2011: Elsa Lystad
2012: Norges kvinnelandslag i håndball
2013: Ingrid Bjørnov
2014: Ole Paus
2015: Ole Einar Bjørndalen
2016: Jan Eggum
2017: Anne Marit Jacobsen
2018: Harald Rønneberg og Thomas Numme
2019: Tor Erik Gunstrøm
2020: Truls Svendsen
2021: Ingen pristildeling, på grunn av koronapandemien
2022: Else Kåss Furuseth


== Eksterne lenker ==
Solfesten på Rjukan
Solprisvinnere – solfesten.com
Københavns Museum

Københavns Museum (tidligere Københavns Bymuseum) er et kulturhistorisk museum som viser Københavns historie fra 1100-tallet og frem til i dag. Det holder til i Stormgade 18 i København.
Museet ble grunnlagt i 1901 og eies og drives av Københavns kommune.
Fra 1925 til 1956 hadde museet lokaler i København rådhus. I 1956 flyttet det til Vesterbrogade. Hovedbygningen i anlegget ble opprinnelig reist for Det kongelige kjøbenhavnske Skydeselskab og danske Broderskab og sto ferdig i 1787. Den er sannsynligvis tegnet av Henrich Brandemann og ble fredet i 1926.


== Referanser ==


== Eksterne lenker ==
(da) Offisielt nettsted 
(en) Museum of Copenhagen – kategori av bilder, video eller lyd på Commons
Jacob Børresen (1943)

Jacob Børresen (født 10. august 1943) er en pensjonert flaggkommandør og lokalpolitiker (Ap).Han har blant annet tjenestegjort som skipssjef, militær sekretær for Forsvarsministeren og som leder av militære operasjoner og øvelser. Han var også daglig leder for SACEURs krisestyringsstab med ansvar for planlegging og ledelse av NATOs operasjoner i det tidligere Jugoslavia. Han avsluttet sin tjeneste i Forsvaret som stabssjef i Sjøforsvarsstaben 1998–2000.
Jacob Børresen har sin militære utdannelse fra Sjøkrigsskolen, Forsvarets stabsskole, Forsvarets høgskole og NATO Defence College i 1989. Han var militær stipendiat ved Norsk utenrikspolitisk institutt 1983–1985.
Han har hatt en omfattende publikasjonsvirksomhet i norsk og internasjonal fagpresse og i norske aviser om strategi og forsvars- og sikkerhetspolitikk, og har i tillegg utgitt flere hefter og bøker. Han er en ivrig debattant og aktiv foredragsholder i fagmiljø i inn- og utland. Han er også medforfatter av Norsk Forsvarshistorie. Fra 2006 til 2007 var han medlem av Forsvarspolitisk utvalg.Børresen har market seg som en sentral kritiker av nedbyggingen av det tradisjonelle forsvaret.Jacob Børresen er innehaver av Forsvarsmedaljen med tre stjerner, Vernedyktighetsmedaljen med tre stjerner, kommandør med stjerne av Forbundsrepublikken Tysklands Fortjenestekors, NATO-medaljen for Det tidligere Jugoslavia og Sjømilitære Samfunds gullmedalje.
Jacob Børresen er bror av Ida Børresen.


== Referanser ==
Old ale

Old ale er et navn som blir brukt på mørkt, maltfullt øl i Storbritannia. Som oftest inneholder ølet mer enn 5% alkohol og blir ofte også omtalt som Winter Warmers. Termen blir også brukt om mørke ølslag med alle alkoholprosenter i Australia. Det blir av og til knyttet till stock ale eller det mer arkaiske keeping ale, hvor ølet blir oppbevart i bryggeriet. Amerikansk brygget old ale er oftest som barley wine i alkoholstyrke.


== Winter warmer ==
Winter warmer er et tradisjonelt  maltrikt og søtt English Strong Ale som blir brygget i vintermånedene. Det er vanligvis relativt mørkt, men ikke så mørkt som stout. Av og til blir det brygget med diverse krydder, særlig i USA er dette vanlig. Alkoholprosenten ligger som oftest på mellom 6 og 8.


== Se også ==
Bitter
Juleøl


== Referanser ==


== Eksterne lenker ==
CAMRA description of Old Ale
Katti Wankel

Katti Wankel (født Katti Anker Castberg 19. august  1897 i Berlin, død 13. august 1992) var en norsk gründer og redaktør. Hun grunnla og var redaktør for bladet Hus og Have, som var Norges første interiørblad. Hun var mor til Ba Børresen, og søster av salongmaleren Johan Christian Castberg.
Hun var gift med Georg Wankel (1894-??), bror til maleren Charlotte Wankel.


== Referanser ==


== Litteratur ==
Castberg, A.St. (1938). Slekten Castberg gjennem 300 år. Oslo. s. 91.
Andreas Engesvik

Andreas Engesvik (født 29. mai 1970) er en norsk designer bosatt og arbeidende i Oslo. Han har arbeidet med  møbeldesign og elektronikkdesign. Han arbeidet først igjennom designgruppen Norway Says som han grunnla i 2000. Fra høsten 2009 har han arbeidet alene. 
Han er uteksaminert fra Universitetet i Bergen 1995 og Kunsthøgskolen i Bergen 2000.


== Eksterne lenker ==
Andreas Engesvik
Flamsk rødt øl

Flamsk rødt øl er en type surt ale som vanligvis blir laget i Belgia. Det deler opphav med den engelske porteren fra 1600-tallet,, men flamsk rødt øl har utviklet seg i en annen retning: ølet gjærer ofte ved hjelp av andre organismer enn Saccharomyces cerevisiae. Lactobacillus er vanlig for få en sur smak fra melkesyre. Ølet gjærer lenge; over et år i eiketønner. Dette er for å få et preg av eddiksyre i ølet. Spesielt rød malt blir brukt for å gi ølet dets karakteristiske farge. Ofte blir modent øl blandet med yngre øl før det blir tappet på flasker for å gi det den riktige smaken.
Ølet er mørk rødt til brunt i farge og skal være ganske klart i et glass. Aromaen er en kompleks mikstur av frukter som sitrusfrukt, kirsebær, plomme og rosiner med undertoner av vanilje og sjokolade. Ølets surhet kjennes også i aromaen.
Ølet har en sterk fruktsmak, lik aromaen men mer intens. Plomme, sviske, rosin og svart kirsebær er de vanligste smakene, fulgt av appelsin og krydder. Alt øl av denne typen har en sur, syrlig smak, men denne kan variere fra moderat til sterk. Det er ikke noen bitterhet fra humle, men tannin er vanlig. Som en følge av dette blir flamsk rødt øl ofte omtalt som den mest vinaktige av alle øltyper, noe som forsterkes av den røde fargen.


== Referanser ==
Grenelle

Grenelle var en fransk kommune i det tidligere departementet Seine. Den var en av fire kommuner som i sin helhet ble innlemmet i Paris i 1860 (de tre andre var Belleville, Vaugirard, og La Villette). Siden da utgjør området en bydel i 15. arrondissement.
Liv Rosmer Fisknes

Liv Rosmer Fisknes (født 10. august 1947) er en tidligere norsk prest og forfatter. Hun er kjent for sitt virke som fengselsprest, arbeid blant prostituerte og aids-syke. 
Fisknes startet sitt arbeid blant rusmisbrukere i 1967. Deretter jobbet hun som fengselsprest. I 1981 var hun med på å starte opp Nadheim, senter for kvinner og menn med prostitusjonserfaring, i Kirkens bymisjon. Hun var sokneprest i Torshov menighet og deretter sokneprest og prost i Bærum prosti. Hun var her til hun gikk av med pensjon i 2010. Fisknes har også vært leder av Landsforeningen mot AIDS (nå HivNorge). Fra 2002 til 2006 var hun leder for Kompetansesenter for likestilling.Fisknes har skrevet eller bidratt til flere bøker, blant annet Kroppens sug, hjertets lengsel (Gyldendal, 1993).Hun fikk Brobyggerprisen i 1987. 


== Referanser ==


== Eksterne lenker ==
(no) Publikasjoner av Liv Rosmer Fisknes i BIBSYS
En fotsoldat ser tilbake (Forbundet mot rusgift, 1996)
William Rogers

William Rogers er navnet til flere personer:

William Barton Rogers (1804–1882) – grunnleggeren av Massachusetts Institute of Technology
William Rogers (rugbyspiller) (1902–1987) – amerikansk rugbyspiller
William P. Rogers (1913–2001) – amerikansk justisminister og utenriksminister
Bill Rodgers (baron) (født 1928) - britisk politiker
Bill Rogers (eg. William Charles Rogers; født 1951) – amerikansk golfspiller
Bakkehusmuseet

Bakkehusmuseet ligger på Rahbeks Allé på Frederiksberg. 

Museet er innredet i Frederiksbergs eldste bygning, Bakkehuset, som stammer tilbake fra 1620-årene. Det var opprinnelig en gård som opp gjennom tidene har hatt mange forskjellige funksjoner, bl.a. landeveiskro, anstalt for psykisk utviklingshemmede, (i 1890 ble beboerne flyttet til den nyinnkjøpte Ebberødgård), barneasyl og funksjonærbolig. 
Museet kalles også de Rahbekske Mindestuer etter Knud Lyne Rahbek, som bodde som fast gjest på kroen i perioden 1787 inntil 1802, da han kjøpte stedet og hadde det til sin død i 1830. I Bakkehuset holdt hans hustru, Kamma Rahbek, sin salong i den danske gullalder. Senere har bl.a. Johan Ludvig og Johanne Luise Heiberg, Troels Frederik Troels-Lund, Adam Oehlenschläger, N.F.S. Grundtvig og hans fetter Henrich Steffens bodd der om sommeren.
På 1800-tallet ble den vestlige delen av husets opprinnelig tre fløyer revet fordi den var forfallen. Bygningene som var sentrum for Knud Lyne Rahbeks og Kamma Rahbeks salong står imidlertid fremdeles.
Museet ble åpnet i 1925 og er innredet som en rekke minnestuer for de kjente personene som i tidens løp har bodd i huset. 


== Bakkehusets gjestebolig ==
I Bakkehuset inngår det også en gjestebolig, som tildeles en forfatter eller vitenskapelig skribent med interesse for Gullalderen i dansk litteratur. Gjesteboligen har siden 1953 vært fribolig.


== Fredning ==
Bakkehuset ble fredet i 1918, fredningen utvidet i 1977. Fredningen omfatter hovedbygningen og minnestøtten for Kamma og Knud Lyne Rahbek.


== Galleri ==

		
		


== Referanser ==


== Eksterne lenker ==
Bakkehusmuseets webside
Frenchman Flat

Frenchman Flat er et sted for detonasjon av kjernefysiske våpen. Området er en del av Nevada Test Site (NTS) og ligger ca. 105 km fra Las Vegas i USA. Frenchman Flat er en tørr innsjø, en alkalisk ørkennedsenkning som strekker seg fra område 5 til område 11 innenfor NTS. Den første prøvesprengningen ved Frenchman Flat, og også den første ved Nevada Test Site, var den ett-kilotonn (4 terrajoule) bomben Ranger Able, som ble sluppet fra fly, den 27. januar 1951.


== Referanser ==
Sultan Kösen

Sultan Kösen (født 10. desember 1982) er den høyeste nålevende mannen i verden. Kösen er fra Tyrkia og ble med sine 2,47 meter kåret til verdens høyeste mann av Guinness rekordbok 25. august 2009. Den 9. februar 2011 ble Sultan målt til 251 cm.Kösen giftet seg søndag den 27. oktober 2013 med Merve Dibo fra Syria.


== Referanser ==


== Eksterne lenker ==
(en) Sultan Kösen – kategori av bilder, video eller lyd på Commons
Hotel Rival

Hotel Rival er et hotell og kino som ligger ved Mariatorget på Södermalm i Stockholm. Det er en 1930-tallsbygning i funkisstil. Bygget er eid av Benny Andersson. Filmmusikalen Mamma Mia! hadde premiere på Rival 4. juli 2008.
Carl Blegen

Carl William Blegen (født 27. januar 1887, Minneapolis, Minnesota, død 24. august 1971 Athen, Hellas) var en amerikansk arkeolog av norsk avstamming som er kjent for sitt arbeid på funnsteder i Pylos nå i Hellas og Troja nå i Tyrkia.


== Biografi ==

Blegens var sønn av Anna Regine (født Olsen) og John H. Blegen som begge utvandret fra Norge og bror av historikeren Theodore C. Blegen.
Blegen var professor i klassisk arkeologi ved University of Cincinnati, Ohio (1927–57).  Han ledet universitetets utgravninger i Hisarlik, Troja, fra 1932 til 1938.
Blegen fikk sin bachelorgrad fra University of Minnesota i 1904 og startet hovedfagsstudier ved Yale University i 1907.  I Hellas, var han tilknyttet Den amerikanske skole for klassiske studier (American School of Classical Studies at Athens) (Arkeologiåret 1911-13) og under denne tiden arbeidet han på utgravninger i Lokris, Korint og Korakou.  Under første verdenskrig var Blegen involvert i hjelpearbeid i Bulgaria og Makedonia, mottok en orden fra Hellas i 1919.  Etter krigen fullførte han sin doktorgrad (Ph.D.) ved Yale (1920). Han var assisterende leder ved den amerikanske skolen (1920–26); og i disse årene gravde han ut Zygouries, Flius, Prosymna, og Ymittos.  I 1924 giftet han seg med Elizabeth Denny Pierce i Lake Placid, New York.  I 1927 Blegen ble ansatt ved University of Cincinnati.  Hans utgravninger i Troja fant sted mellom 1932 og 1938, etterfulgt av Nestorsplasset i Pylos, Hellas i 1939 (utgravning gjenopptatt 1952-69).  Blegen pensjonerte seg i 1957.
Blegen biblioteket ved Den amerikanske skole for klassiske studier er oppkalt etter Carl Blegen. Blegen Hall ved University of Minnesotas Twin City Campus, på den annen side, er ikke oppkalt etter Carl Blegen, men etter hans bror Theodore Blegen.


== Bibliografi ==
ed. Troy: Excavations Conducted by the University of Cincinnati, 1932–38, 4 bind (1950–58).
Troy and the Trojans (1963).
og Marion Rawson The Palace of Nestor at Pylos in Western Messinia, 3 bind. (1966–73).


== Priser og hederbevisninger ==
1965 – Gullmedalje for fremragende innsats innen arkeologi fra Archaeological Institute of America
1963 – Æresbevisninger fra Cambridge, Universitetet i Athen, Hebrew Union College, Jewish Institute of Religion i Jerusalem
1958 – Æresdoktor University of Cincinnati
1957 – Æresdoktor Oxford
1951 – Æresdoktor Universitetet i Thessaloniki
10. mai 1951 – Æresdoktor ved Universitetet i Oslo


== Referanser ==


== Eksterne lenker ==
Carl William Blegen papirene ved Den amerikanske skole for klassiske studier (The American School of Classical Studies at Athens)
Carl William Blegen Store norske leksikon
Operation Ranger

Operation Ranger var den fjerde amerikanske serien med prøvesprengning av atomvåpen. Den ble utført i 1951, og var den første serien som ble utført ved Nevada Test Site. Denne operasjonen var etterfølgeren til Operation Sandstone og forgjengeren til Operation Greenhouse. Alle bombene ble detonert i luften, etter å ha blitt sluppet fra B-50-bombefly. Disse testene var rettet mot det praktiske ved å utvkle en ny generasjon med atomvåpen, ved hjelp av mindre mengder verdifullt kjernefysisk materiale. De var planlagt under navnet Operation Faust.


== Individuelle tester ==


== Bilder ==
Anne Skatvedt

Anne Skatvedt (født 18. mai 1947 i Eidsvoll) er en norsk journalist som blant annet har vært barnekoordinator hos FNs høykommissær for flyktninger og UNICEFs representant i Oman og i Jordan.
Fra 1970 til 1979 var hun journalist i Aftenposten, bortsett fra 1976 til 1978 da hun var faglig sekretær i Norsk Journalistlag, senere nestleder og leder. I 1980 var hun fagmedarbeider på Institutt for journalistikk i Fredrikstad, senere redaksjonssjef i Fredriksstad Blad. Fra 1988 var hun informasjonssjef, senere assisterende generalsekretær, i Det Norske Flyktningeråd. I 1992 ble hun  den første barnekoordinator hos FNs høykommissær for flyktninger i Genève og ble 1997 kommunikasjonsrådgiver for Sørøst-Asia, stasjonert i Katmandu (Nepal). Deretter var hun UNICEFs representant i Muskat i Oman og deretter ledet hun UNICEFs kontor i Amman i Jordan i seks år. Hun har også vært valgobservatør i flere land.Hanne Skatvedt er utdannet cand.mag. fra Universitetet i Oslo i 1973 med fagene fransk, sosiologi og kunsthistorie.  


== Verv ==
Nestleder i Norsk Journalistslag fra 1979 til 1984, og fra 1984 til 1987 leder.
Norsk medlem av eksekutivkomiteen i International Federation of Journalists fra 1979 til 1987
Medlem av rådet for etterutdanning og anvendt presseforskning fra 1976 til 1987
Medlem av kontrollutvalget for telefonavlytting i narkotikasaker 1985 til 1992
Styreleder i Inter Press Service Norge fra 1989, fra 1991 styremedlem av IPS Europa.


== Referanser ==


== Kilder ==
Hvem Hva Hvor 1993 side 134
Omtale i Aftenposten 18. mai 2017 - Hanne Skatvedt 70 år
Arkeologiåret 1812

Arkeologiåret 1812 er en oversikt over blant annet utgravninger, fødte og avdøde personer med tilknytning til arkeologi i 1812.


== Utforskninger ==

Lorentz Diderik Klüwer gjør den første oppmålingen av ruinene av Værne kloster, Rygge.


== Utgravninger ==
Colosseum, Roma: grunnmuren til arenaen blir delvis gravd ut i perioden 1810–1814.


== Funn ==
«Gjenoppdagelse» av Petra, Jordan av Johann Ludwig Burckhardt.
Negauhjelmen, en etruskisk hjelm av bronse, oppdages i en Ženjak (bosetning) i nærheten av Negau (idag Negova) i Slovenia.


== Publiseringer ==


== Andre hendelser ==
American Antiquarian Society blir grunnlagt Massachusetts av Isaiah Thomas.


== Fødsler ==
22. januar – Raffaele Garrucci, italiensk numismatiker og arkeolog (død 1885)
15. februar – Joseph George Cumming, engelsk geolog og arkeolog (død 1868)
24. april – Édouard Le Héricher, fransk arkeolog og filolog  (død 1890)
16. november - Francesco Carrara, italiensk arkeolog (død 1854)
14. desember – August Wilhelm Stiernstedt, svensk numismatiker (død 1880)


== Dødsfall ==
14. juli – Christian Gottlob Heyne, tysk arkeolog (født 1729)
22. desember - Pierre Henri Larcher, fransk arkeolog og akademiker (født 1726)


== Referanser ==


== Se også ==
Forum Romanum – utgravninger.
Vinter-OL 1968

Vinter-OL 1968 var de 10. olympiske vinterleker og ble arrangert fra 6. februar til 18. februar 1968 i Grenoble i Frankrike. 
Norge ble beste nasjon. Frankrikes egen Jean-Claude Killy ble lekenes forgrunnsfigur med gull i slalåm, storslalåm og utfor. Norge tok fire gull i langrenn: Både herrelaget og damelaget gikk til topps i stafetten, Harald Grønningen vant 15-kilometeren, mens Ole Ellefsæter tok seg av femmila. I tillegg vant Magnar Solberg 20 km skiskyting, og Fred Anton Maier vant 5 000-meteren på skøyter.
For første gang tillot Den internasjonale olympiske komitéen (IOK) at Vest-Tyskland og Øst-Tyskland fikk delta med adskilte tropper. For første gang ble det også foretatt dopingtester av utøvere. Det var også første gang fjernsynssignalene fra lekene var i farger.


== Valg av vertsby ==
Grenoble ble valgt ved avstemning under den internasjonale olympiske komités 62. sesjon i Innsbruck i Østerrike 28. januar 1964.


== Resultater ==


== Medaljestatistikk ==


== Deltakelse ==


=== Deltakerland ===


== Program ==


== Se også ==
Liste over mestvinnende vinterolympiere
Liste over norske mestvinnende vinterolympiere
Liste over personer som har tent den olympiske ild


== Referanser ==


== Litteratur ==
Jorsett, Per; Gulbrandsen, Roy; Hoff, Truls, red. (1968). «De X. Olympiske Vinterleker i Grenoble 1968». Olympia 1968: Grenoble, Mexico. Oslo: Gyldendal. s. 5–50. CS1-vedlikehold: Flere navn: redaktørliste (link) [Tilgang for norske IP-adresser / Digital utgave på bokhylla.no ved Nasjonalbiblioteket.]


== Kilder ==
(en) IOKs side om Vinter-OL 1968
Jorsett, Per (1920-) (1996). «Grenoble 1968. De 10. olympiske vinterleker 1968». 100 år med olympiske leker: Norges olympiske komités offisielle jubileumsbok. Oslo: Hjemmets bokforl. s. 122–125. ISBN 8259016818.  [Tilgang for norske IP-adresser / Digital utgave på bokhylla.no ved Nasjonalbiblioteket.]


== Eksterne lenker ==
(en) Offisielt nettsted 
(en) 1968 Winter Olympics – kategori av bilder, video eller lyd på Commons 
(en) 1968 Grenoble Winter Games Arkivert 17. april 2020 hos Wayback Machine. på sports-reference.com
Arkeologiåret 1811

Arkeologiåret 1811 er en oversikt over blant annet utgravninger, fødte og avdøde personer med tilknytning til arkeologi i 1811.


== Utforskninger ==


== Utgravninger ==

Colosseum, Roma: grunnmuren til arenaen blir delvis gravd ut i perioden 1810–1814.
I Italia fortsetter detaljerte utgravninger i Pompeii.
Restene av villaen til Plinius, med navnet Villa di Pino, blir gravd ut fra 1802 til 1819 (som en oppfølger av utgravningene i 1713).
Den romerske villaen i Bignor blir gravd ut mellom 1811 og 1819.


== Publiseringer ==


== Funn ==
Nicolai Wergeland rapporterer for første gang om Ryensteinen.


== Andre hendelser ==
Selskabet for Norges Vel oppretter en egen komité kalt Antiquitetskommisjonen for å ta vare på oldsaker fra hele Norge.


== Fødsler ==
20. januar – Sigismondo Castromediano, italiensk politisk aktivist, arkeolog og forfatter (død 1895)
24. desember – Michele Ruggiero, italiensk arkitekt, byggforsker og klassisk arkeolog (88, død 1900)
Christian Maclagan, skotsk antikvar (død 1901)
William Barclay Turnbull, skotsk antikvar (død 1863)


== Dødsfall ==
Hubert-Pascal Ameilhon, fransk historiker, bibliotekar og egyptolog (født 1730)


== Se også ==

Forum Romanum – utgravninger.
Hitis

Hitis (finsk: Hiittinen) er en tidligere kommune i det finske landskapet Egentliga Finland. Kommunen hadde 811 innbyggere i 1963. Flertallet av innbyggerne var svensktalende (88,9 % svenskspråklige i 1960).
Hitis kommune ble slått sammen med Dragsfjärd i 1969. Fra 2009 ligger Dragsfjärd og dermed også Hitis i Kimitoön kommune.
Hitis er et skjærgårdsområde vest for Hangö. Det omfatter rundt tyve øyer og mange hundre holmer og skjær og er et populært feriemål om sommeren.
Hitis trekorskirke ble bygd i 1686.


== Eksterne lenker ==
Uppslagsverket Finland, Hitis
Sayeret Matkal

Sayeret Matkal (hebraisk: סיירת מטכ"ל) er en spesialstyrke i Israels forsvar. Dens viktigste rolle er antiterrorisme, dyp rekognosering og etterretning, men enheten er først og fremst en enhet som skal samle informasjon i felt og brukes til å skaffe strategisk informasjon bak fiendens linjer. Sayeret Matkal er også leder for gisselredningsoppdrag utenfor Israels grenser. Enheten er modellert på britiske SAS, og rapporterer til Israels militære etterretningstjeneste. Dens kallenavn er rett og slett «Enheten». Enhentens motto er lånt fra SAS, «Who Dares Wins». 
Enheten er best kjent for Operasjon Thunderbolt, vanligvis kjent som Operasjon Entebbe, der de reddet mer enn 100 Air France flypassasjerer kapret og fløyet til Uganda av PLO-terrorister. De drepte 53 fiendtlige stridende mens de bare mistet angrepetelementets kommandant, Yonatan Netanyahu, og tre gisler.


== Referanser ==